Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu on vierailulla Italiassa.
Hän korosti, että monet israelilaiset innovaatiot -
parantavat miljoonien ihmisten elämää ympäri maailmaa, -
ja niiden vaikutus on juutalaisvaltion vastaisia boikotteja voimakkaampi.
Libanonin hauras hallitus yrittää löytää ratkaisua jätekriisiin, -
kun lauantaiksi suunnitellaan suurmielenosoituksia.
Kuusi ihmistä, joista ainakin neljä siviiliä, kuoli Kaakkois-Turkissa -
yhteenottojen kiihdyttyä turkkilais- voimien ja kurdimilitanttien välillä.
Pääministeri Netanjahu on vierailulla Italiassa. Hän sanoi, -
että Israel haluaa hyödyntää maa- talousinnovaatioiden osaamistaan -
maailman ruokatuotannon parantamiseksi.
Israel on voimatekijä maailman teknologian saralla, -
maataloudessa ja uuden maailman kehittämisessä.
Joitakin satoja vuosia sitten englantilainen oppinut Malthus sanoi, -
että ihmiskunta näkee lopulta nälkää, -
koska ruokaa ei ole tarpeeksi. Maailmassa on nyt 8 mrd. ihmistä.
On myös mitä syödä, sillä tiede kehittää jatkuvasti -
muun muassa uusia viljalajikkeita ja muita kykyjä, -
jollaisia emme olisi voineet kuvitellakaan.
Netanjahu vieraili World Expo -näyttelyssä Milanossa ja sanoi, -
että Israelista ja sionismista on tullut maailmaa muuttava voimatekijä.
Israelista ja sionismista on tullut voimatekijä -
niin maatalouden kehittämisessä, -
kastelussa kuin veden kierrätyksessäkin.
Me johdamme maidontuotannollamme.
Maailman tuottavin ja laskelmoiduin lehmä on israelilainen, -
ei ranskalainen tai hollantilainen.
Kaikki voivat todeta sen täällä.
Ja mikä vielä tärkeämpää, miljoonien ihmisten elämä kaikkialla, -
niin Kiinassa, Intiassa, Etelä-Amerikassa kuin Afrikassa, -
on muuttunut ja parantunut Israelin ansiosta.
Emme ole kehittäneet ainoastaan omaa maatamme ja maatalouttamme.
Olemme tehneet sitä joka puolella maailmaa.
Israelilaistuotteiden boikottivaatimuksista -
Netanjahu korosti, että Israelin innovaatiot eri aloilla -
parantavat miljoonien ihmisten elämää kaikkialla maailmassa, -
ja niiden vaikutus on Israelin-vastaisia toimia voimakkaampi.
Innovaatiomme ovat boikotteja voimakkaampia.
Ne ovat voimallisempia kuin mitkään yritykset sysätä meidät syrjään, -
sillä me olemme ottamassa pääroolia -
maatalouden, tieteen ja teknologian saroilla.
Luomme parempaa todellisuutta ihmiskunnalle.
Netanjahu kertoi, että yhteistyö Italian kanssa Afrikassa on keskeinen aihe, -
kun hän tapaa Italian pääministerin Matteo Renzin lauantaina Firenzessä.
USA:n terrorismi- ja talousrikos- osaston päällikkö Adam Szubin -
saapui tänään Israeliin. Hän keskusteli Israelin johdon kanssa -
Iranin ydinsopimuksen eri näkökohdista.
Pääministeri Netanjahu vastustaa voimakkaasti sopimusta, -
joka saavutettiin 14. heinäkuuta Iranin ja P5+1-maiden -
eli USA:n, Venäjän, Kiinan, Ranskan, Iso-Britannian ja Saksan välillä.
Sopimus rajoittaa Iranin ydinohjelmaa, -
ja vastineeksi Iran saa helpotuksia talouspakotteisiinsa.
Netanjahu sanoo, ettei sopimus rajoita Iranin ydinohjelmaa riittävästi, -
ja että se vahvistaa Irania sen Lähi-idän valtapyrkimyksissä.
USA:n valtiovarainministeriö kertoi Szubinin painottaneen tapaamisissa, -
että USA on sitoutunut edelleen lisäämään yhteistyötä Israelin kanssa -
Iranin harjoittaman terrorismin tukemisen -
ja sen Lähi-itää horjuttavien toimien vastaisessa taistelussa.
Sitten Israelin pohjoisnaapuriin. Libanonin informaatioministeri kertoi, -
että hallitus yrittää edelleen ratkoa jätekriisiä, joka on synnyttänyt -
levottomuuksia jo entuudestaan epävakaassa maassa.
Sisäministeriö aikoo pyytää kuntia raportoimaan -
valmiudestaan ja aikeistaan kantaa oma alueellinen vastuunsa.
Hallitus päätti lisäksi jatkaa ponnisteluja -
uuden kaatopaikan löytämiseksi ja valmistelemiseksi, -
jotta jätteet saataisiin kerättyä kaduilta välittömästi.
Lamaannustilan aiheuttama tyytymättömyys -
on kärjistynyt viime viikkoina, -
ja jätekriisi on aiheuttanut hallituksenvastaisia protesteja.
Kymmeniä loukkaantui väkivaltaisiksi yltyneissä mielenosoituksissa.
Uutta mielenosoitusta järjestetään lauantaiksi.
Viranomaiset ovat huolissaan, että sekin muuttuu väkivaltaiseksi -
ja kasvattaa kitkaa Libanonissa.
Epävakautta ovat aiheuttaneet eri ryhmien väliset kiistat -
sekä 1,2 milj. pakolaista, jotka ovat saapuneet naapurimaa Syyriasta -
pieneen, 4,5 milj. asukkaan Libanoniin.
Libanonin hallitus muodostettiin viime vuonna -
Saudi-Arabian ja Iranin hyväksynnällä.
Se on välttänyt täyden tyhjiön johtotasolla, -
mutta ei ole saanut sovittua uudesta presidentistä yli vuoteen.
Kuusi ihmistä, joukossa ainakin neljä siviiliä, kuoli Kaakkois-Turkissa -
jäätyään asevoimien ja militanttien välisten yhteenottojen keskelle.
Pääosin kurdialueilla tapahtuneet kahakat -
ovat romuttaneet rauhanneuvottelut.
Turkki ja kurdit olivat toivoneet 2,5 vuoden tulitauon lopettavan -
itsenäisyyttä hakevan Kurdistanin työväenpuolueen kapinallisuudet.
Tulitauko romahti heinäkuussa, kun kapinallisten lähiryhmä -
ampui kaksi poliisia, ja Turkki iski ryhmän leireihin Irakissa ja Syyriassa.
Kymmeniä siviilejä on kuollut myöhemmissä väkivaltaisuuksissa.
Yli 60 turkkilaissotilasta ja -poliisia on kuollut -
PKK:n ja sen liittolaisten iskuissa. PKK:n taistelijoita on kuollut noin 800.
Nyt takaisin Israeliin. Ramat Ganin safaripuiston työntekijät -
esittelivät haltioissaan safarin uusinta menestystä: -
kolmea harvinaista, kuukausi sitten syntynyttä hietakissan pentua.
Työntekijöitä yllätti erityisesti se, -
että pentujen isä oli vastikään tuotu Ruotsista Israeliin, -
eivätkä he odottaneet niin pikaista ja tuloksekasta kumppanuutta -
sen ja emokissan välillä.
Naaraskissan edellinen kumppani kuoli vuosi sitten, -
ja uusi hietakissauros valittiin kuumeisten etsintöjen jälkeen.
Nämä uudet pennut olivat meille todellinen yllätys.
Emme nähneet minkäänlaista kanssakäymistä vanhempien kesken.
Kun "uusi kundi", Kalahari, saapui, -
emme havainneet, että se ja emo- Rotem olisivat olleet hyvissä väleissä.
Ne pysyttelivät erillään. Naaras varjeli reviiriään, -
ja uros pysyi pääasiassa omalla hyllyllään naaraan yläpuolella.
Emme tienneet, että niiden välillä oli suotuisaa kanssakäymistä.
Kunnes sitten muutaman kuukauden kuluttua totesimme, -
että Rotemin maha vain kasvaa ja kasvaa.
Ilmeisesti jotakin tapahtui yösydännä, kun emme olleet paikalla.
Hietakissaa on pidetty Israelissa sukupuuttoon kuolleena, -
ja sen suojelemiseksi ponnistellaan.
Vain 200 hietakissaa elää Euroopan eläintarhoissa, -
joissa niitä yritetään saada lisääntymään.
Hietakissa elää pääasiallisesti Aasian ja Afrikan autiomaissa.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Shabat shalom, nähdään maanantaina!
Suomennos: Sirpa Bågman